Juvatn

Juvatn (også skrevet Gjuvvatnet) er en innsjø i Åseral kommune i Agder. Elva Logna renner gjennom innsjøen.

Juvatn er regulert som magasin for Logna og Smeland kraftverker. Innsjøen ble oppdemt i 1958–1959 i sammenheng med utbyggingen av Logna kraftverk. Det er to demninger, i øst hoveddemningen (Juvassdammen) over det tidligere utløpet, og en lavere sperredam mot vest, som også brukes som overløp når magasinet er fullt.

Fylkesvei 351, som ble bygget samtidig med kraftutbyggingen, går til nordenden av innsjøen. Langs veien på vestsida av Juvatn ligger Bortelid, med vintersportsenter og store hytteområder.

 Referanser 

Kategori:Innsjøer i Åseral
Kategori:Reservoarer i Agder
Kategori:Mandalsvassdraget